Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraelis jätkus vägivald.
Mitu iisraellast sai pussitamisrünnakutes tõsiselt viga.
Jeruusalemm usub, et EL väljastab lähipäevil juhised
Läänekalda juudi asunduste kauba märgistamiseks.
Jätkuvad jõupingutused Süüria konflikti lahendamiseks.
Kesk-Iisraelis toimus eile kaks rünnakut.
Esimeses pussitas 19-aastane palestiinlane
Tel Avivist lõunas, Rishon LeZionis kolme inimest,
enne kui ta kahjutuks tehti ja vahistati.
Rünnakus said tõsiselt viga 80-aastane naine ja 40-aastane mees,
kolmas ohver sai kergemalt viga.
Kõik kolm viidi lähedalasuvasse haiglasse.
Ta pussitas teda poe sissepääsu juures.
Lähedalasunud politseimootorratas saabus kohale,
tegi terroristi kahjutuks ja tõi ta poodi,
et rahvas teda ei lintšiks.
Sündmust pealt näinud iisraellase sõnul
õnnestus politseil eemal hoida vihane rahvamass,
kes tahtis palestiinlasest ründajale kätte maksta.
Tulin kohale, kui kuulsin politsei sireene.
Sain aru, et midagi toimub.
Jooksin kohale ja nägin rahvast terroristi taga ajamas.
Politsei oli juba kohal. Ta püüti kinni ja toodi siia poodi.
Rahvas kogunes kaigastega. Filmisin isegi osa sellest.
Politsei ei lasknud meid tema ligi. Rahvas oli maruvihane.
Netanyas aset leidnud teises juhtumis
pussitas palestiinlane 70-aastast iisraellast.
Ohver sai raporti järgi tõsiselt viga ja viidi lähedalasuvasse haiglasse.
Politsei tulistas põgeneda püüdnud ründajat mitu korda alakehasse
ja vahistas ta seejärel.
Kuigi vägivald palestiinlaste ja iisraellaste vahel jätkub,
unustavad juudi ja moslemi arstid
Jeruusalemma Hadassah haiglasse sisenedes poliitika,
kui ravivad kuu aega kestnud vägivalla ründajaid ja ohvreid.
Vägivalla lõppu ei paista aga kusagilt.
Juudid ja araablased tallavad ühiselt Ida-Jeruusalemma haigla koridore,
mis asub nii juudi kui araabia rajoonide vahetus läheduses.
Olen Iisraeli araablane. See on minu maa.
Tunnen samamoodi nagu dr Schiffman.
See on minu maa ja teen oma tööd. Püüan anda oma parima.
Näen seda niimoodi.
Ma ei ärka hommikul üles ega mõtle: Olen araablane, mitte juut jne.
Keskendun patsiendi ravimisele ja kõik.
Me ei tea, kes on ohvrid või kes ründajad.
Saame vigastatud ja haavatud ja nad tuuakse kiirabisse.
Me ei tee neil vahet.
Näiteks eelmisel reedel tegelesime ründajaga, terroristiga,
ja eelnevatel päevadel peamiselt ohvritega,
kuigi oleme varem veel üht ründajat ravinud.
Me ei tea ette, kellega tegemist.
Ravime võrdselt. See on meie töö.
Iisraeli haiglaid peetakse haruldaseks kooselu mulliks regioonis,
kus sektantlik vägivald on kestnud sajandeid.
Jeruusalemma ametnikud usuvad, et EL väljastab lähipäevil juhised
Läänekalda juudi asundustes toodetud kauba märgistamiseks.
Ühe Iisraeli poliitametniku sõnul on tegemist otsustatud asjaga,
kuigi Iisrael püüab algatust veel ära hoida,
väites, et see autasustab terrorismi
ja palestiinlaste keeldumist kõnelustest.
EL peakorteri ametnikud on säilitanud lekete kartuses kõrge salastatuse
ja pole selge, kas määruse sõnastus on siduv
ja kas asunduste toodete silt sisaldab fraasi 'okupeeritud alad'
või lihtsalt kohta, kus toode valmis.
Koostöös Iisraeli Tsiviilhaldusega
sulges IDF eile Läänekdaldal, Hebronis Palestiina raadiojaama,
kuna see edastab kaitseametnike sõnul tõsist ässitamist juudiriigi vastu
ning õhutab pussitamisrünnakuid ja vägivaldseid marsse.
IDF sõnul konfiskeeriti tehnika ja raadiosaatjad.
Raporti järgi on raadiojaam ka varemalt kaks korda suletud.
Iisraeli majandusminister Aryeh Deri ultraortodokside parteist Shas,
kes on takistanud valitsuse plaani
kiirendada suurte gaasimaardlate arendamist Iisraeli ranniku lähedal,
astus tagasi, mis võib tööstusele kasuks tulla.
Lisaks välisministrile ka majandus- ministri rollis peaminister Netanyahu
lubas heaks kiita augustis sõlmitud lepingu
Teksase Noble Energy ja Iisraeli Delek Groupi vahel.
Uue kava järgi kontrollivad partnerid riigi suurimat Leviathani gaasivälja,
kuid peavad müüma väiksemad, kuid olulised osalused.
Minister Deri teatas protsessi nimel majandusministri toolist loobumisest.
Ministeerium jääb minu alluvusse ja mina kinnitan tegevuskava.
Negevi ja Galilea Ministeeriumile lisatakse sotsiaalne mõõde
ja selle nimeks saab Arengueelistuste Negevi ja Galilea Ministeerium.
Usun, et leiame minister Derile tähtsa partei juhina
ja kogenud ministrina valitsuskoalitsioonis sobiva rolli.
Majandusminister Deri takistas valitsuse plaani,
keeldudes hääletamast gaasileppe poolt
seoses trustidevastase küsimusega.
Pärast tema tagasiastumist leping jõustatakse.
Deri jääb tõhustatud Negevi ja Galilea Arengu Ministeeriumi etteotsa,
mis tegeleb mõlema piirkonna arendamisega Iisraelis.
Venemaa Õhujõud tihendasid Süürias õhurünnakuid.
Viimase kahe päevaga on rünnatud rohkem kui 235 objekti.
Viimase 24 tunniga toimus Hmeymimi õhubaasist 131 väljalendu,
mille vältel tabati 237 terroriobjekti
Hama, Latakia, Homsi, Damaskuse,
Aleppo ja Raqqa piirkondades.
USA välisministri Kerry sõnul
peab Venemaa aitama leida Süürias poliitilist lahendust,
mitte üksnes toetama Süüria presidenti Assadi.
Viini kõnelustel püüavad nii Assadi kui kui mässuliste esindajad
leida toimivat lahendust poliitilise protsessi käivitamiseks.
Rahvusvaheline Süüria erisaadik Staffan De Mistura usub,
et Süüria valitsus ja opositsiooni esindajad
peaksid pärast Viini kõnelusi töögruppides osalema.
Pärast kohtumisi Süüria valitsusliikmetega ütles ta,
et kõik pooled peaksid osalema lahenduse leidmise protsessis.
Oleme arutanud Viini kõneluste aspekte,
kuna kohal polnud ei Süüria valitsust ega opositsiooni
ja pean tähtsaks, et osaleksid kõik süürlased.
See on minu kohus ja täidan oma kohust.
Käivitame oma töögrupid,
mis on üks Viini kõneluste järje osa
ja Süüria välisminister Mouallem juba teatas peaassambleel osalusest,
kuid vajame ka muudatusi koha peal:
mingeid vaherahusid ja vägivalla vähendamist,
mis aitaks süürlastel tunda,
et Viini kõneluste atmosfäär nende jaoks vilja kannab.
Eelmisel reedel toimunud Viini kõnelustel osales 17 riiki,
EL ja ÜRO, ning ühe laua taga istusid president Assadi toetav Iraan
ja Süüria juhiga võitlevaid mässulisi toetav Saudi Araabia.
Osalejad kutsusid üleriigilisele relvarahule
ja taastama ÜRO vahendatud kõnelusi valitsuse ja opositsiooni vahel,
kuid neil ei õnnestunud jõuda kokkuleppele
Assadi rollis tulevases Süürias.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri